Batman elokuvissa
Batmanin hahmo esiintyi ensi kerran vuoden 1943 sarjafilmissä "Batman", jonka pääosassa oli Lewis Wilson. 15-osaisessa sarjassa Batman kamppailee apurinsa Robinin (Douglas Croft) kanssa Dr. Tito Dakaa vastaan, jota näyttelee J. Carroll Naish. Vuonna 1949 ilmestyi toinen 15-osainen sarjafilmi "Batman and Robin", jossa kaksikko taistelee Wizard-roistoa vastaan. Tässä sarjassa Batmania näyttelee Robert Lowery ja Robinia Johnny Duncan.
Batgirl
Toinen Lepakkotytön viittaa kantanut hahmo oli Barbara Gordon vuosina 1967–1988. Hänen vanhempansa olivat ohiolainen Roger C. Gordon ja tämän vaimo Thelma. Barbara halusi olla nuoresta lähtien supersankari ja ystävänsä Marcyn kanssa he kuluttivat useita tunteja suunnitellessaan supersankarin asuaan. 13-vuotiaana Barbara koki suuren menetyksen, kun hänen vanhempansa kuolivat auto-onnettomuudessa lähinnä isän alkoholiongelman vuoksi. Barbara yritti sopeutua menetykseensä niin hyvin kuin se oli mahdollista. Onnettomuuden jälkeen hänen setänsä James Gordon ja hänen vaimonsa adoptoivat orvoksi jääneen Barbaran. Barbara muutti itään Gotham Cityyn, jossa hänen setänsä työskenteli poliisina. Barbara ihastui saman tien kaupungin sankariin Batmaniin ja halusi olla samankaltainen. Barbara sai tilaisuutensa toimia sankarina kun Killer Moth yritti siepata Bruce Waynen. Pelastettuaan Waynen hän herätti tämän alger egon (Batmanin) mielenkiinnon ja Batman värväsi nuoren tytön apurikseen.